František Šebej

PhDr. František Šebej, CSc. (* 11. máj 1947, Bratislava) je slovenský psychológ, novinár, bývalý politik a karatista.

 Životopis 
František Šebej sa narodil 11. mája 1947 v Bratislave. V roku 1966 zmaturoval na elektrotechnickej priemyslovke v Bratislave. V rokoch 19661971 absolvoval Filozofickú fakultu Univerzity Komenského v Bratislave, odbor psychológia.

 Profesionálna kariéra 
V rokoch 19711992 pracoval v psychologickom výskume na Neurochirurgickej klinike LF UK, neskôr na Ústave humánnej bioklimatológie LF UK, potom ako interný ašpirant a vedecký pracovník na Ústave experimentálnej psychológie SAV a v Kabinete výskumu sociálnej a biologickej komunikácie SAV, ktorého bol v roku 1990 spoluzakladateľom a prvým riaditeľom. V rokoch 19901992 bol členom Predsedníctva SAV.

V rokoch 19941998 pôsobil na Katedre politológie Filozofickej fakulty Trnavskej univerzity, kde prednášal sociálnu psychológiu.

V rokoch 20022004 pracoval ako novinár a publicista, neskôr aj ako šéfredaktor týždenníka Domino. V rokoch 20042010 bol potom redaktorom týždenníka .týždeň.

Okrem politiky je napojený aj na viaceré think-tanky ako Stála konferencia občianskeho inštitútu, Konzervatívny inštitút či MESA 10, Trust for Civil Society in Central and Eastern Europe atď. Podporuje stránku Prečo ľudom hrabe prostredníctvom o.z. SOD – Spoločnosť pre občiansku diskusiu.

 Športová kariéra 
Je spoluzakladateľ karate na Slovensku, aktívny pretekár (držiteľ 8. Danu karate a 2. Danu kobudo), inštruktor okinawského karate a tréner Slovenskej federácie karate a bojových umení. Počas športovej kariéry bol majstrom Slovenska aj Česko-Slovenska a trénerom česko-slovenskej reprezentácie v karate. Je tiež autorom viacerých knižných publikácií o karate.

 Stranícka kariéra 
 1990 – člen Verejnosti proti násiliu
 19952001 – podpredseda Demokratickej strany (DS)
 2001 – predseda DS, po zvolení Ľudovíta Kaníka za podpredsedu DS sa vzdal funkcie predsedu a vystúpil zo strany
 december 2001 – jeden zo zakladateľov Občianskej konzervatívnej strany (OKS), na ustanovujúcom sneme zvolený za podpredsedu
 október 2011 – po hlasovaní o Eurovale sa vzdal funkcie podpredsedu Občianskej konzervatívnej strany (OKS) a vystúpil zo strany

 Politická kariéra 
 19901992 – poslanec Snemovne národov Federálneho zhromaždenia ČSFR za Verejnosť proti násiliu (VPN), predseda Zahraničného výboru Snemovne národov FZ a podpredseda Parlamentného zhromaždenia Rady Európy
 19982002 – poslanec národnej rady zvolený za Slovenskú demokratickú koalíciu, predseda Výboru NR SR pre európsku integráciu
 2005 – bol zvolený za Občiansku konzervatívnu stranu za poslanca zastupiteľstva Bratislavského samosprávneho kraja v okrese Bratislava V
 2006 – bol zvolený za Občiansku konzervatívnu stranu za poslanca miestneho zastupiteľstva bratislavskej mestskej časti Petržalka
 2009 – bol opätovne zvolený za Občiansku konzervatívnu stranu za poslanca zastupiteľstva Bratislavského samosprávneho kraja v okrese Bratislava V
 2010 – poslanec národnej rady zvolený na kandidátnej listine strany MOST-HÍD
 2010 – bol opätovne zvolený za Občiansku konzervatívnu stranu za poslanca miestneho zastupiteľstva bratislavskej mestskej časti Petržalka
 2012 – bol opätovne zvolený za poslanca NR SR za stranu MOST-HÍD, na ktorej kandidátke bol na 13. mieste.
 2016 – s počtom 17 403 hlasov sa z 10. miesta na kandidátke prekrúžkoval na 5. a bol opätovne zvolený za poslanca NR SR za MOST-HÍD
 2018 – po avizovaní riešenia politickej krízy po vražde Jána Kuciaka a Martiny Kušnírovej formou rekonštrukcie vlády namiesto predčasných volieb sa 15. marca 2018 vzdal mandátu poslanca NR SR, kde ho nahradil odborník strany MOST-HÍD pre rozvoj vidieka Ladislav Balódi. Na poste predsedu Zahraničného výboru NR SR ho nahradila poslankyňa Katarína Cséfalvayová.

 Citáty 
 „Amerika je multikultúrna krajina, kde vedľa seba a spolu, najmä spolu, nie vedľa seba, spolužijúce kultúry – stačí sa prejsť po New Yorku – z toho profitujú. Ja hovorím o multikulturalizme ako o ideológii, ktorá sa pokúša Západu vnútiť, že nemá vynášať hodnotové súdy o niečom, že má akceptovať všetko aj s chlpami z iných kultúr, že má dovoliť, aby sa v rámci západných krajin vytvárali kultúrne a etnické getá, v ktorých platia iné pravidlá.“ – v relácii Na výsluchu, 14.10.2008
 „Jednoducho si myslím, že to, pred čím sa majú západné spoločnosti brániť, nie je multikultúrnosť, teda prítomnosť ľudí inej kultúry...“ – v relácii Na výsluchu, 14.10.2008
 „Keď ja tvrdím, že sloboda slova je univerzálna hodnota a niekto mi tvrdí, ale že ju nesmiem prekračovať voči niektorej konkrétnej kultúre, napríklad voči islamu v podobe tých karikatúr, tak tomu potom nerozumiem.“ – v relácii Na výsluchu, 14.10.2008
 „Okupovať Rusi Slovensko, beriem zbraň a idem brániť vlasť.“ 

 Ocenenia 
 2016: Cena ministra zahraničných vecí Japonska za rok 2016 „za jeho dlhoročné úsilie v oblasti propagácie karate na Slovensku“.
 2017: Rad vychádzajúceho slnka so zlatou a striebornou hviezdou (Japonsko) „za svoj prínos k prehlbovaniu vzájomného porozumenia medzi Japonskom a Slovenskou republikou, tak ako prostredníctvom svojich politických aktivít súvisiacich s jeho pôsobením v NR SR, tak i športových spojených s karate“.
 2020: pamätný list predsedu Bratislavského samosprávneho kraja a Výročná cena Samuela Zocha za rok 2019.

 Referencie 

 Iné projekty 

 Externé odkazy 
 ferosebej.sk – osobný web (archív, 2018)
 František Šebej na webe NR SR
 František Šebej na webe projektu Paměť národa
 Spravodajstvo týkajúce sa Františka Šebeja na portáli teraz.sk TASR
 Spravodajstvo týkajúce sa Františka Šebeja na portáli agentúry SITA
 Zoznam diel Františka Šebeja v súbornom katalógu Slovenskej národnej knižnice

Kategória:Osobnosti z Bratislavy
Kategória:Slovenskí psychológovia
Kategória:Slovenskí novinári
Kategória:Slovenskí karatisti
Kategória:Slovenskí tréneri karate
Kategória:Slovenskí vysokoškolskí pedagógovia
Kategória:Slovenskí politici
Kategória:Politici VPN
Kategória:Politici DS
Kategória:Politici SDK
Kategória:Politici OKS
Kategória:Politici MOST-HÍD
Kategória:Poslanci NR SR (1998 – 2002)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Poslanci Snemovne národov Federálneho zhromaždenia
Kategória:Poslanci Bratislavského samosprávneho kraja
Kategória:Poslanci obecných zastupiteľstiev na Slovensku
Kategória:.týždeň
Kategória:Šéfredaktori periodík na Slovensku
Kategória:Pracovníci Slovenskej akadémie vied
Kategória:Laureáti Radu vychádzajúceho slnka
Kategória:Vyučujúci na Filozofickej fakulte Trnavskej univerzity v Trnave
Kategória:Absolventi Filozofickej fakulty Univerzity Komenského v Bratislave